b'\n_START_ARTICLE_\nInti Raymi\n_START_PARAGRAPH_\nInti Raymi (en qu\xc3\xadtxua \xe2\x80\x98festa del Sol\xe2\x80\x99) era una antiga cerim\xc3\xb2nia religiosa andina en honor a l\xe2\x80\x99Inti (el d\xc3\xa9u sol), que es realitzava cada solstici d\'hivern als Andes._NEWLINE_ Durant l\'\xc3\xa8poca dels inques, l\'Inti Raymi era el m\xc3\xa9s important dels quatre festivals celebrats al Cusco, segons relata l\xe2\x80\x99Inca Garcilaso de la Vega (1539-1616), i indicava la meitat de l\'any aix\xc3\xad com l\'origen m\xc3\xadtic de l\xe2\x80\x99Inca. Durava 15 dies, en els quals hi havia balls i sacrificis. L\'\xc3\xbaltim Inti Raymi amb la pres\xc3\xa8ncia de l\xe2\x80\x99emperador inca va ser realitzat en 1535._NEWLINE_El 1572 el virrei Francisco de Toledo (1515-1584) la va prohibir per considerar-la una cerim\xc3\xb2nia pagana i contr\xc3\xa0ria a la fe cat\xc3\xb2lica. Es va continuar realitzant de manera clandestina. El 1944, Faustino Espinoza Navarro va efectuar una reconstrucci\xc3\xb3 hist\xc3\xb2rica de l\'Inti Raymi._NEWLINE_La reconstrucci\xc3\xb3 es basa en la cr\xc3\xb2nica de Garcilaso de la Vega i nom\xc3\xa9s es refereix a la cerim\xc3\xb2nia religiosa. Des d\'aquesta data, la cerim\xc3\xb2nia torna a ser un esdeveniment p\xc3\xbablic i de gran atractiu tur\xc3\xadstic._NEWLINE_Tot i que avui coneixem aquesta celebraci\xc3\xb3 amb el seu nom qu\xc3\xadtxua d\'Inti Raymi, en realitat es tracta d\'una festivitat comuna a molts pobles prehisp\xc3\xa0nics dels Andes, i que segurament se celebrava molt abans de l\xe2\x80\x99Imperi inca._NEWLINE_L\'Inti Raymi encara se celebra com a ritu sincr\xc3\xa8tic en moltes comunitats andines. Al carrer\xc3\xb3 interand\xc3\xad septentrional de l\'Equador, per exemple, el conjunt de festivitats relacionades abasta tot el mes de juny i part de juliol, tenint cada ciutat els seus propis ritus i costums, i arribant a paralitzar-se la vida quotidiana com a efecte de les celebracions, que ocupen els carrers nit i dia.\n_START_SECTION_\nHist\xc3\xb2ria\n_START_PARAGRAPH_\nA l\'\xc3\xa8poca dels inques, aquesta cerim\xc3\xb2nia es realitzava a la pla\xc3\xa7a Aucaypata (avui Pla\xc3\xa7a d\'Armes de Cusco), amb l\'assist\xc3\xa8ncia de la totalitat de la poblaci\xc3\xb3 de l\'urbs, potser unes cent mil persones. Amb l\'arribada dels espanyols, va ser suprimida._NEWLINE_En el solstici d\'hivern t\xc3\xa9 lloc el dia m\xc3\xa9s curt i la nit m\xc3\xa9s llarga de l\'any._NEWLINE_Durant l\'\xc3\xa8poca inca, aquest fet revestia fonamental import\xc3\xa0ncia, ja que era el punt de partida del nou any, que s\'associava amb els or\xc3\xadgens de la pr\xc3\xb2pia \xc3\xa8tnia inca. Garcilaso de la Vega diu que era aquesta la principal festa i a ella es presentaven \xc2\xabels curacas, senyors de vassalls, de tot l\'imperi [...] amb les seves millors gales i invencions que hi podia haver\xc2\xbb._NEWLINE_La preparaci\xc3\xb3 era estricta, ja que en els previs \xc2\xabtres dies no menjaven sin\xc3\xb3 una mica de blat de moro blanc, cru, i unes quantes herbes anomenades ch\xc3\xbacam i aigua. En tot aquest temps no encenien foc a tota la ciutat i s\'abstenien de dormir amb les seves dones\xc2\xbb. Per a la mateixa cerim\xc3\xb2nia, les verges del Sol preparaven uns panets de blat de moro._NEWLINE_Aquell dia, el sobir\xc3\xa0 i els seus parents esperaven descal\xc3\xa7os la sortida del Sol a la pla\xc3\xa7a. Posats a la gatzoneta (\xc2\xabque per aquests indis \xc3\xa9s tant com posar-se de genolls\xc2\xbb, aclareix el cronista), amb els bra\xc3\xa7os oberts i fent petons a l\'aire, rebien l\'astre rei. Llavors l\'inca, amb dos vasos d\'or, brindava la chicha: del got que mantenia a la m\xc3\xa0 esquerra bevien els seus parents; el de la dreta era vessat i abocat en una tina d\'or._NEWLINE_Despr\xc3\xa9s tots anaven al Coricancha i adoraven al Sol. Els curacas lliuraven les ofrenes que havien portat de les seves terres i despr\xc3\xa9s el seguici tornava a la pla\xc3\xa7a, on es realitzava el massiu sacrifici del bestiar davant del foc nou que s\'encenia utilitzant com a mirall el bra\xc3\xa7alet d\'or del sacerdot principal._NEWLINE_La carn dels animals era repartida entre tots els presents, aix\xc3\xad com una gran quantitat de chicha, amb la que els festeigs continuaven durant els seg\xc3\xbcents dies; els cusquenyos ind\xc3\xadgenes solen narrar que un 24 de juny quan l\'Inti sol estigui llest i mostri els seus primers rajos, una de les verges d\'algun lloc del Tahuantinsuyo, la sang de la qual \xc3\xa9s noble, donar\xc3\xa0 a llum el nou sobir\xc3\xa0 inca, amb ell tornaran els dies de gl\xc3\xb2ria del seu poble, aquesta m\xc3\xadtica llegenda no deixa de ser una esperan\xc3\xa7a per als pobladors ind\xc3\xadgenes del Cusco Per\xc3\xba\n_START_SECTION_\nRepresentaci\xc3\xb3 contempor\xc3\xa0nia\n_START_PARAGRAPH_\nEn el Cusco d\'avui, l\'Inti Raymi, com no podia ser de cap altra manera, t\xc3\xa9 un car\xc3\xa0cter diferent, d\'espectacle dirigit tant als turistes com als propis cusquenys, per a qui \xc3\xa9s un punt de refer\xc3\xa8ncia de la seva consci\xc3\xa8ncia local. Per aix\xc3\xb2 concita tant entusiasme i participaci\xc3\xb3 massiva._NEWLINE_La representaci\xc3\xb3, en la qual intervenen milers de persones, comen\xc3\xa7a davant el Coricancha, on un inca (rei) fictici realitza una invocaci\xc3\xb3 al Sol. Els espectadors, entretant, esperen a l\'esplanada de Sacsayhuam\xc3\xa1n, on el seguici es despla\xc3\xa7a tot seguit. Entra a l\'escenari portant l\'Inca a la seva llitera per grups que representen els pobladors dels quatre seus. Despr\xc3\xa9s es procedeix al sacrifici d\'una Alpaca i l\'Inca invoca el seu pare el Sol._NEWLINE_La nova versi\xc3\xb3 de l\'Inti Raymi neix per iniciativa d\xe2\x80\x99Humberto Vidal Unda. El gui\xc3\xb3 de la representaci\xc3\xb3 el va escriure en qu\xc3\xadtxua Faustino Espinoza Navarro, que durant molts anys tamb\xc3\xa9 va representar el paper d\'Inca. Els participants prenen molt seriosament el seu paper i l\'espectacle \xc3\xa9s un malbaratament de colorit, m\xc3\xbasica i danses._NEWLINE_Amb gaireb\xc3\xa9 seixanta anys d\'exist\xc3\xa8ncia, el nou Inti Raymi \xc3\xa9s ara part inseparable de la vida del Cusco. No solament \xc3\xa9s l\'acte central del mes a la ciutat, sin\xc3\xb3 que la seva fama ha transcendit les fronteres peruanes i tamb\xc3\xa9 dins d\'elles, ha estat l\'exemple per a altres festivals de la identitat nacional, com el S\xc3\xb3ndor Raymi.\n_START_SECTION_\nInti Raymi a la Huaca de Chena\n_START_PARAGRAPH_\nLa posta del sol del solstici d\'hivern t\xc3\xa9 lloc en un punt "clau" des de l\xe2\x80\x99ushnu de la Huaca de Chena: la intersecci\xc3\xb3 de l\'horitz\xc3\xb3 m\xc3\xa9s proper (Tur\xc3\xb3 Chena) i del m\xc3\xa9s lluny\xc3\xa0 (serralada de la Costa). A m\xc3\xa9s, en aquesta direcci\xc3\xb3 precisa es troba la cimera del tur\xc3\xb3 m\xc3\xa9s alt (1.166 m) que culmina el sud de la costa Zapata Aquest detall podria no ser una coincid\xc3\xa8ncia, sin\xc3\xb3 un requisit topogr\xc3\xa0fic important, a causa de l\'associaci\xc3\xb3 coneguda dels turons alts amb el culte a l\'aigua en diverses cultures._NEWLINE_Durante la celebraci\xc3\xb3 de l\xe2\x80\x99Inti Raymi de 2006 a la Huaca, el jove arque\xc3\xb2leg i andinista Ricardo Moyano, va observar la sortida del sol i va recon\xc3\xa8ixer la depressi\xc3\xb3 en el turons on surt el sol, com el lloc anomenat Portezuelo del Inca. Fins a aquell moment aquest nom no tenia explicaci\xc3\xb3. A partir d\'aquesta observaci\xc3\xb3, segons l\'opini\xc3\xb3 de Stehberg, podria tractar-se de la primera l\xc3\xadnia de ceques trobada a Santiago. A Cusco, els ceques consistien en l\xc3\xadnies imagin\xc3\xa0ries que partien des del Coricancha i es dirigien cap a cada huaca, conformant un total de 328 huaques. Complien funcions d\'ordre pol\xc3\xadtic, social i religi\xc3\xb3s. El Coricancha era el principal temple de la cultura inca. A trenc d\'alba de l\'equinocci, el sol travessa la porta del recinte orient i creua el passad\xc3\xads. Cap al tard realitza el cam\xc3\xad invers. La diagonal del passad\xc3\xads d\'acc\xc3\xa9s assenyala la l\xc3\xadnia Nord - Sud. Mitjan\xc3\xa7ant aquest senzill m\xc3\xa8tode, i fent servir fang i pedres com materials de construcci\xc3\xb3, els astr\xc3\xb2noms inques aconseguien observacions de gran precisi\xc3\xb3.'